Daniels Balodis

Daniels Balodis (dzimis ) ir Latvijas futbolists, aizsargs, Latvijas izlases spēlētājs. Kopš 2025. gada jūlija spēlē Slovākijas Superlīgas kluba Prešovas "Tatran" sastāvā.

 Karjera 
D. Balodis ir Skonto FC audzēknis. 2017. gadā viņš pievienojās RFS, pārsvarā spēlēja dublieru komandā. Virslīgā Balodis debitēja  pret FK Ventspils. 2019. gada sezonā tika izīrēts BFC Daugavpils, aizvadīja 27 spēles Virslīgā un guva divus vārtus. 2020. gada pirmajā pusē pārstāvēja FK Jelgava, bet 2020. gada jūlijā pievienojās Virslīgas klubam Valmiera FC. 2022. gada sezonā kļuva par Latvijas Virslīgas čempionu. 2024. gada jūlijā atgriezās RFS rindās. 2024. gada sezonā izcīnīja savu otro Latvijas Virslīgas čempiontitulu un RFS komandas sastāvā kļuva arī par Latvijas kausa ieguvēju. Pēc līguma beigām klubs nolēma neturpināt sadarbību ar Balodi. 2025. gada janvārī D. Balodis pievienojās Skotijas Premjerlīgas klubam St. Johnstone. Pirmos vārtus jaunajā klubā Balodis guva 6. aprīlī uzvarā ar rezultātu 1:0 pret Glāzgovas "Celtic" komandu. Balodis 13 spēlēs Skotijas Premjerlīgā guva divus vārtus, bet komanda no Premjerlīgas izkrita un futbolists izmantoja iespēju sadarbību neturpināt. 2025. gada jūlijā D. Balodis parakstīja līgumu ar Slovākijas augstākās līgas klubu Prešovas "Tatran".

Spēlējis dažādu vecumu Latvijas jauniešu izlasēs, Latvijas U-21 izlasē pildījis kapteiņa pienākumus. Latvijas izlasē debitēja  Baltijas kausa spēlē pret Igauniju, dodoties laukumā sākumsastāvā. Pirmos vārtus izlases labā guva  Eiropas čempionāta kvalifikācijas spēlē pret Armēniju, panākot 2:0 Latvijas labā.

 Sasniegumi 
Valmiera FC
 Latvijas Virslīgas čempions: 2022

RFS
 Latvijas Virslīgas čempions: 2024
 Latvijas kausa ieguvējs: 2024

 Atsauces 

 Ārējās saites 

Kategorija:1998. gadā dzimušie
Kategorija:Rīgā dzimušie
Kategorija:Latvijas futbolisti
Kategorija:Latvijas izlases futbolisti
Kategorija:FK RFS spēlētāji
Kategorija:BFC Daugavpils spēlētāji
Kategorija:FK Jelgava spēlētāji
Kategorija:Valmiera FC spēlētāji
Kategorija:St Johnstone FC spēlētāji